zoradiť: podľa dátumu
Bratislava aktuálne pripravuje viacero projektov nájomného bývania. Okrem úplne nových domov plánuje aj zveľaďovať existujúci majetok rekonštrukciami či dostavbami. Jednu z takýchto koncepcií pripravuje v Záhorskej Bystrici, kde sa zrealizuje komplexná premena areálu bývalého Stredného odborného učilišťa (SOU) energetického. Okrem nájomných bytov tu vznikne aj verejná vybavenosť.
V Záhorskej Bystrici by sa mala čoskoro spustiť výstavba nadštandardného projektu Vápenice. Ide o malý zámer, zaujímavý však je architektúrou aj developerom. Za jeho vznikom totiž stojí spoločnosť Occam Real Estate, mladá spoločnosť, ktorá plánuje výraznejšie vstúpiť na developerský trh v Bratislave aj inde.
Mestská časť Záhorská Bystrica je najvýraznejšie rastúcou mestskou časťou Bratislavy. Stavebný rozvoj sa sústredí najmä v oblasti Krče južne od pôvodného jadra obce. Výraznejšia občianska vybavenosť tu dosiaľ chýba, čo chce miestna samospráva napraviť výstavbou športovo-rekreačného areálu. V uplynulých týždňoch bola odhalená jeho aktualizovaná podoba.
V Bratislave aktuálne prebieha realizácia niekoľkých projektov rozšírení či rekonštrukcií základných škôl. Rieši sa tým pomerne zlý fyzický aj kapacitný stav bratislavských škôl, ktoré nedosahujú úroveň, hodnú metropoly štátu. Problémom ostáva vznik úplne nových zariadení v rozvíjajúcich sa lokalitách – mestské časti, ktoré sú zriaďovateľmi základných škôl, nemajú na veľké projekty prostriedky a mnohokrát ani vhodné pozemky.
Westpark je názov menšieho rezidenčného komplexu v Záhorskej Bystrici. Pri vstupe do mestskej časti od centra mala vzniknúť trojica domov v riadkovej zástavbe. Dnes je dokončený prvý z nich, vo výstavbe je ďalší – tretí. Netradičný postup je daný tým, že ide už o projekt iného majiteľa, s novým dizajnom a pod iným názvom – Nová Záhorská.
Štvrť Pod Vŕškami v Záhorskej Bystrici pokračuje vo svojom prudkom rozvoji. Po niekoľkých rezidenčných blokoch a pripravovanom dobudovaní centrálnej časti zóny by mala pribudnúť aj nová občianska vybavenosť alebo menší rezidenčný projekt. Krok po kroku sa tak zóna blíži k celkovej dostavbe – ak ju nezastaví miestna samospráva.
V mestskej časti Záhorská Bystrica sa pripravuje vznik netradičnej autoumyvárne. Nepôjde o typické zariadenie, aké sa bežne nachádza pri čerpacích staniciach, ale o dizajnovú stavbu, ktorej súčasťou bude aj výstavný priestor pre veterány a gastronomické zariadenie. Mestská časť tak namiesto banálneho objektu získa zaujímavý a architektonicky príťažlivý prvok občianskej vybavenosti.
Projekt Pod Vŕškami bol predstavený v čase pred krízou s ambíciou vytvoriť v Záhorskej Bystrici vzorové susedstvo v zázemí Bratislavy. Ďalšie roky viedli k úpravám konceptu, štvrť sa však predsa len vybudovala. Zavŕšením vývoja má byť výstavba v sektore F – pracovne nazývanom Green River. Development získal podporu Magistrátu, zo strany mestskej časti však naráža na komplikácie.
Metropolitný inštitút Bratislavy (MIB) predstavil ďalšie lokality, ktoré by mali prejsť revitalizáciou v rámci iniciatívy Živé miesta. Tá je zameraná na úpravu tradične zanedbaných či prehliadaných plôch, ktoré by sa dali relatívne jednoduchými zásahmi zmeniť na atraktívne miesta pre pobyt či rekreáciu. Významnými majú byť zásahy v okolí mestských hradieb.
Mestská časť Záhorská Bystrica v súčasnosti prechádza búrlivým vývojom. Development v posledných rokoch zdvojnásobil počet obyvateľov kedysi malej záhorskej obce v zázemí Bratislavy. Najväčší rozvoj prežila oblasť, známa ako Krče, hoci verejných priestorov a vybavenosti tu pribudlo doteraz len málo. Onedlho by sa to malo zmeniť.
ČLÁNOK BOL AKTUALIZOVANÝ V predkrízovom období do roku 2008 bolo predkladaných viacero veľkolepých projektov, ktoré mali zmeniť Bratislavu. Asi najveľkorysejším bol zámer CENTROP, ktorý mal premeniť časť Záhorskej nížiny na mestskú štvrť pre 60-tisíc ľudí. Následný vývoj plány okresal a pozmenil, idea však nezanikla úplne. Budúcnosť projektu však ostáva naďalej otázna.
Informácie o projektoch, výstavbe a architektúre v Bratislave | Information about development and architecture in Bratislava, SlovakiaPozrieť viac